Robert Planquette

Roberas Planketas () (1848 m. kovo 31 d. Paryžiuje – 1903 m. sausio 28 d. Paryžiuje) – prancūzų kompozitorius, komiškų operų arba operečių autorius.Jozef Robijns, Miep Zijlstra: „Algemene muziekencyclopedie“, Haarlem: De Haan, (1979)-1984, ISBN 978-90-228-4930-9Francis Claudon: „Dictionnaire de l’opéra-comique français“, Paris: Peter Lang, 1995, 531 p., ISBN 3-906753-42-5; ISBN 978-3-906753-42-3Wolfgang Suppan, Armin Suppan: „Das Neue Lexikon des Blasmusikwesens“, 4. Auflage, Freiburg-Tiengen, Blasmusikverlag Schulz GmbH, 1994, ISBN 3-923058-07-1Serge Dillaz: „La Chanson sous la troisième république (1870–1940): avec un dictionnaire des auteurs, compositeurs, interprètes“, Paris: Tallandier, 1991, 314 p.

 Biogafija 
Robertas Planketas gimė dainininko šeimoje. Studijavo Paryžiaus konservatorijoje () pas Julesą Duprato. Konservatorijos negalėjo baigti dėl lėšų stokos. Tada dirbo pianistu kavinėje, dainininku (turėjo gerą tenorą). Pagarsėjo kaip dainų, romansų, maršų kūrėjas.

1867 m. pagal Paulo Cesano eilutes sukūrė dainą „Sambre ir Muse“ (), kuri vėliau tapo itin populiari. Robertas Planketas pardavė natas leidyklai už 14 frankų, nes neturėjo ko valgyti.Norman E. Smith. Program notes for band. — GIA Publications, 2002. — p. 480. 1872 m. Robertas Planketas parašė savo pirmąją operetę „Faraono baimė“ (), kuri nesusilaukė didesnės sėkmės.

1876 ​​m. „Théâtre des Folies-Dramatiques“ direktorius pasiūlė parašyti operetę savo teatrui. 1877 m. spektaklio „Kornevilio varpai“ () premjera įvyko Paryžiuje ir buvo sėkmingai rodoma net 480 kartų. 1878 m. sekė kita stulbinanti sėkmė Londone, kur surengta net 708 pasirodymai. Jau 1886 m. Paryžiuje įvyko tūkstantasis šios operetės spektaklis. „Kornevilio varpai“ ir kitų geriausių Roberto Planketo operečių muzika išsiskiria spalvingu romantiškumu ir melodijų grakštumu.

Keletas vėliau parašytų operečių buvo sutiktos šaltai, tik „Les voltigeurs de la 32ème“ buvo gerai sutikta Londone (1880 m.), kur ši operetė vadinosi „Senoji gvardija (). Pakartoti triumfą Robertui Planketui pavyko tik 1882 m., kai Londone pasirodė operetė „Rip Van Winkle“, o kiek vėliau – Paryžiuje, kur ji vadinosi tiesiog „Rip“. Libretas operetei sukurtas pagal Vašingtono Irvingo to paties pavadinimo pasaką.

Likusios Roberto Planketo operetės didesnio pasisekimo nesulaukė. Paskutinė operetė „Mahammedo rojus“  liko nebaigta, ją orkestravo L. Ganas, 1906 m.

Maršas „Le Régiment de Sambre et Meuse“, išgarsėjo aranžuote pučiamųjų orkestrui. Tai melodija, kurią grojo Ohajo valstijos universiteto pučiamųjų grupė. Originalią orkestrinę versiją įrašė Bostono „Pops Orchestra“, orkestras vadovaujamas Arturo Fidlerio. 1894 m. „The Song of the Cabin Boy“ – barkarolę iš „Kornevilio varpų“ smuiku grojo W. Diksonas, pirmą kartą filmo istorijoje bandant sinchronizuoti garso ir vaizdo filmą.

 Kūryba 
Robertas Planketas sukūrė daugiau kaip 20 operečių, tarp kurių žinomiausia – „Kornevilio varpai“ (), dar vadinama komiškąja opera. Kitos operetės: 1879 m. – „Riteris Gastonas“ (), 1880 m.- „Trisdešimt antrojo pulko šauliai“ (),1880 m. – „Markitantė“ (), 1882 m. „Ripas van Vinklis“ (), 1885 m. – „Kablys“ (), 1886 m. – „Princesė Kolombina“ (), 1892 m. – „Trispalvė kokarda“ (), 1893 m. – „Talismanas“ (), 1901 m. – „Kapitonė Tereza“ (). Kūryboje plėtojo A. Lekoko (), F. Herves, J. Ofenbacho tradicijas.Adeodatas Tauragis, „Robert Planquette“, Visuotinė lietuvių enciklopedija, www.vle.lt 

 Pastatymai Lietuvoje 
Lietuvoje Robero Planketo vardas žinomas iš operetės „Kornevilio varpai“, 1927 m. pastatytos Panevėžyje, 1932 m. ir 1938 m. Kaune, tuomečiame Valstybės teatre, o 1949 m., 1976 m. ir 2016 m. Kauno valstybiniame muzikiniame teatre.Deimantė Dementavičiūtė-Stankuvienė, „Kam skambina Kornevilio varpai?“, Diena.lt, 2016-10-02Kauno Valstybinio Muzikinio Teatro spektaklių chronologinis sąrašas, ribos 1941–2021, 28 p., sudarytoja Lina Stankevičiūtė. Kauno Muzikinio Teatro Archyvas, 2021 09 01

 Šaltiniai 

Kategorija:Prancūzijos kompozitoriai